CELEX: 31981R3010
Language: el
Date: 1981-10-21 00:00:00
Title: Κανονισμός (EOK) αριθ. 3010/81 τής Επιτροπής τής 21ης Οκτωβρίου 1981 περί τρίτης τροποποιήσεως τού κανονισμού (EOK) αριθ. 1978/80 περί τών λεπτομερειών εφαρμογής τών ειδικών μέτρων γιά τούς σπόρους σόγιας συγκομιδής 1980

Avis juridique important

|

31981R3010

Κανονισμός (EOK) αριθ. 3010/81 τής Επιτροπής τής 21ης Οκτωβρίου 1981 περί τρίτης τροποποιήσεως τού κανονισμού (EOK) αριθ. 1978/80 περί τών λεπτομερειών εφαρμογής τών ειδικών μέτρων γιά τούς σπόρους σόγιας συγκομιδής 1980  

Επίσημη Εφημερίδα αριθ. L 301 της 22/10/1981 σ. 0017

***** ΚΑΝΟΝΙΣΜΟΣ (ΕΟΚ) αριθ. 3010/81 ΤΗΣ ΕΠΙΤΡΟΠΗΣ  της 21ης Οκτωβρίου 1981  περί τρίτης τροποποιήσεως του κανονισμού (ΕΟΚ) αριθ. 1978/80 περί των λεπτομερειών εφαρμογής των ειδικών μέτρων για τους σπόρους σόγιας συγκομιδής 1980  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1614/79 του Συμβουλίου της 24ης Ιουλίου 1979 περί προβλέψεως ειδικών μέτρων για τους σπόρους σόγιας (1), και ιδίως το άρθρο 3 εδάφιο 3,  Εκτιμώντας:  ότι το άρθρο 8 του κανονισμού (ΕΟΚ) αριθ. 1978/80 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2135/81 (3), προβλέπει ότι ο αρμόδιος οργανισμός του Κράτους μέλους πρέπει να εξακριβώσει ότι η τιμή που αναγράφεται στα συμβόλαια που συνάπτονται με τους παραγωγούς είναι τουλάχιστον ίση με την ελάχιστη· ότι με σκοπό την ομοιόμορφη εφαρμογή του καθεστώτος, πρέπει να καθοριστεί ενιαία ημερομηνία, που θα συμπίπτει με την έναρξη της περιόδου·  ότι το άρθρο 3 παράγραφος 1 υπό α του κανονισμού (ΕΟΚ) αριθ. 1978/80 προβλέπει την εφαρμογή συντελεστών ισοδυναμίας ώστε να λαβμάνεται υπόψη η ποιότητα των σπόρων που εισάγονται· ότι οι ποιότητες σπόρων που παραδίδονται από τρίτες κύριες χώρες παραγωγής, παρουσιάζουν ορισμένες διαφορές σε σχέση με τις ποιότητες που λαμβάνονται υπόψη για τον προσδιορισμό των συντελεστών ισοδυναμίας ώστε να λαμβάνεται υπόψη η νέα κατάσταση ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 8 υπό β ο κανονισμός (ΕΟΚ) αριθ. 1978/80, τροποποιείται ως ακολούθως:  1. Προστίθεται το εξής κείμενο:  «Η τιμή μετατροπής που εφαρμόζεται για την εξακρίβωση της τηρήσεως της ελάχιστης τιμής για προϊόν που έχει συγκομισθεί κατά τη διάρκεια μιας ορισμένης περιόδου εμπορίας είναι η αντιπροσωπευτική τιμή που ισχύει την ημερομηνία ενάρξεως της εν λόγω περιόδου.»  2. Το παράρτημα Α αντικαθίσταται από το ακόλουθο κείμενο:  (ECU/100 χγρ)  1.2.3 //   //   //   //   // Ποσό που αφαιρείται  από την τιμή  // Ποσό που προστίθεται  στην τιμή  //   //   //   // Α. Σπόροι σόγιας προελεύσεως Ηνωμένων Πολιτειών της Αμερικής  // 0,744  // -  // Β. Σπόροι σόγιας προελεύσεως Βραζιλίας  // 1,037  // -  // Γ. Σπόροι σόγιας προελεύσεως Αργεντινής  // 0,859  // -  //   //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Οκτωβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 190 της 28. 7. 1979, σ. 8.  (2) ΕΕ αριθ. L 192 της 26. 7. 1980, σ. 25.  (3) ΕΕ αριθ. L 209 της 29. 7. 1981, σ. 12.